als_Latn dik_Latn sag_Latn
Prishtinë, 23 tetor 2013 – Kandidati për kryetar të Prishtinës nga AKR, Korab Sejdiu, takoi banorët e lagjes, “Kodra e Trimave”. Sejdiu premtoi se pjesën e lagjes të njohur ish deponia do ta kthej një park.
Kandidati për kryetar të Prishtinës nga AKR-ja, Korab Sejdiu tha se banorët të cilët jetojnë te vendi i quajtur ish deponia, kanë mungesë të ndriçimit, kanalizimit e ujësjellësit. Si pasojë e kësaj gjendjeje, Sejdiu tha se qytetarët shpesh herë janë të rrezikuar nga qentë endacak. Ndërkaq ai tha se fusha sportive e krijuar aty është shembulli më i miri i keq menaxhimit të parasë publike.
“Po e shihni se fushat sportive të cilat janë bërë pa asnjë planifikim të duhur, kanë mbetur shkretë, janë shkatërruar dhe tash hapet sërish tender për riparimin e tyre, pra që të ndërtohen rrethojat”,tha ai.
Sejdiu tha se në atë pjesë do të mund të krijohej një park i ngjashëm me parkun “Gërmia” që ka Prishtina.
“Qëllimi ynë është që kjo pjesë këtu të shfrytëzohet dhe t’i jepet një pamje e re dhe t’ju mundësohet që qytetarët e Kodrës së Trimave të kenë një vend për rekreacion, që të ketë shëtitore këtu, pra që të ketë edhe një freski në aspektin ambiental, kjo lidhet edhe me vizionin tonë që qytetarët e “Kodrës së Trimave” meritojnë shumë më shumë sesa janë trajtuar deri më tani”, tha Sejdiu.
Sipas Sejdiut deponia duhet të planifikohet në një vend ku së paku për 30 vite nuk planifikohet ndërtimi apo zgjerimi i qytetit.
als_Latn als_Latn als_Latn als_Latn als_Latn als_Latn